Pro Regno | Vir die Koninkryk – Hebreërs 12:28 | Page 3
Posted by: proregno | December 17, 2019
VIDA: As die Skrif losgelaat word, dan ook geen meer kerkorde nie, maar nou wanorde en eiewilligheid wat afgedwing word
VIDA: As die Skrif losgelaat word, dan ook geen meer kerkorde nie,
maar nou wanorde en eiewilligheid wat afgedwing word
Ons leef in 'n wêreld wat al meer goddeloos en eiewillig raak, waar God se bande al meer afgeruk en verwerp word (Ps. 2). Wat eiewilligheid betref, gaan dit egter nie veel beter in die kerke wat die Here se Naam bely nie, ook nie in die GKSA nie. Ongeag dat die GKSA oor dekades lank deur biddende studie daarby uitgekom het dat op grond van die Skrif susters nie in die besondere amp van ouderlinge en predikant mag dien nie, is daar reeds meer as 20 gemeentes wat bloot eiewillig daarmee voortgaan en weereens wanorde, onvrede en verskeurdheid plaaslik en in die kerkverband veroorsaak.
Talle van hierdie gemeentes word reeds op die kerklike (ordelike) weg langs meerdere vergaderings daaroor aangespreek, en alle tekens wys daarop dat dit weereens 'n lang uitgerekte proses gaan wees wat baie tyd en aandag gaan verg. Die gemeentes wat hul eie weg ingeslaan het gaan bloot bly in die kerkverband waarmee hul oor hierdie leer- en kerkregering saak drasties verskil, en hul standpunt probeer afdwing, natuurlik alles in 'die naam van eenheid, liefde en verdraagsaamheid' (Sien hierdie goeie voorbeeld, hoe die '(valse) liefde en (valse) eenheid' die gehoorsaamheid aan God se Woord en die Evangelie vervang: Cgk Zwolle: Classisvergadering grievend voor homo).
Een van die kerkverbande, die Christelijke Gereformeerde Kerken (CGK) in Nederland, waarmee die GKSA eenheidsbande het, beleef dieselfde stryd, en in hul geval, is daar nie net reeds gemeentes wat ook VIDA (vroue in die besondere amp) reeds toelaat nie, maar daar is ook al 'n gemeente wat die sonde van homoseksualisme goedkeur en akkomodeer. Dit alles terwyl die amptelike besluite van die CGK teen vroue as ampsdraers is, en homoseksualisme as sonde bestempel word.
So al meer kerke weier bloot om kerkordelik te berus by wat al die kerke saam in kerkverband daaroor besluit het in die lig van die Skrif. Hulle gaan nou ook verder, weier om die regte kerkordelike weg te volg (nl, om nie vrouens in die besondere ampte te bevestig totdat die kerke dit saam goedgekeur het nie), of, as hul hul nie kan berus by wat die kerke wat saam vergader het en volgens God se Woord besluit het oor VIDA nie, dan die kerkverband met liefde, begrip en broederlikheid te respekteer en uit te tree. Nee, hul besluit om te bly en hul standpunt nou af te dwing in die naam van 'eenheid en liefde', die postmoderne manier, sodat ons nie meer gereformeerde kerke en kerkregerings handhaaf nie, maar 'n postmoderne kerk word wat teenstrydige 'waarhede' alles moet akkomodeer.
Sien die volgende twee artikels oor die stand van sake in die CGK:
"Het is nu de vraag in hoeverre er met de benoeming van vrouwelijke ambtsdragers in een gemeente sprake is van afwijking van Schrift en belijdenis. De generale synode, die in 1998 de vrouw in het ambt afwees, buigt zich binnenkort opnieuw over het onderwerp. Als ze besluit dat het principieel mogelijk is om over vrouw en ambt verschillend te oordelen, dan is een eventuele vermaning op dit punt niet aan de orde. Maar het is ook mogelijk dat de generale synode haar besluit aanscherpt en uitspreekt dat het binnen een gereformeerde Schriftbeschouwing niet mogelijk is om vrouwelijke ambtsdragers aan te stellen. Dan liggen de zaken weer anders."
"De synode sprak in 2013 uit dat gemeenteleden met een homoseksuele relatie niet mogen worden toegelaten tot het afleggen van geloofsbelijdenis of tot de sacramenten. De gemeente in Zwolle is het niet eens met dat besluit en biedt ruimte aan mensen die "in liefde en trouw" een relatie hebben met iemand van hetzelfde geslacht."
Soos met die NGK in SA, en vele ander kerkverbande in die verlede, sien ons hier by die CGK hoe die saak van VIDA oorloop en HIDA (homoseksualisme in die amp van gelowige en later in die besondere ampte) tot gevolg het.
As die onbybelse, onskriftuurlike, anti-skeppingsordelike, anti-God se bevel vir beide man en vrou eers onder die dekmantel van 'geslag maak nie saak nie' in kerke en kerkverbande posgevat het, is daar geen keer nie, kerklike wanorde, onvrede en kerkskeuring is die gevolg.
Sien hierdie artikel waar ek meer daaroor geskryf het:
"Ja, 'geslag maak nie saak' as dit by ons redding kom nie, God red mans en vrouens, jonk en oud, onder alle volke, stamme en tale (Gal. 3:28; Op. 5:9), maar sy reddingswerk in Christus, vernietig nie geslagsonderskeid nie, vernietig nie man en vrou wees nie, maar heilig elkeen in sy diens, soos God se Woord openbaar. .. Ek het reeds baie geskryf teen die gay agenda, asook om te wys hoe die VIDA agenda (geslag, d.w.s God se skeppingsorde van man en vrou, maak nie saak in die kerk nie), lei tot die homosekuele agenda (geslag, d.w.s., God se skeppingsorde van man en vrou, maak ook nie saak in die huwelik nie), sien spesifiek hier …"
Die groot vraag is nou of die kerke van die Here, in beide die GKC en GKSA se geval, gaan bly by wat besluit is volgens die Skrif en gereformeerde kerkorde, die nodige tug op die kerke toegepas gaan word wat afgedwaal het, en of die kerke wat afgewyk het van die Skrif en kerkorde bloot geakkomodeer gaan word… dat ons afvallige postmoderne kerke en kerkverbande word vir 'n postmoderne wêreld?
Posted in gay, gay agenda, GKSA reformasie, homoseksualisme, Uncategorized, VIDA Kategismus, vrou-in-die-ampte
Posted by: proregno | December 11, 2019
Openbaring 12: Die Groot Stryd waarin die gelowiges hul bevind
Die Groot Stryd waarin die gelowiges hul bevind
"En hulle het hom oorwin deur die bloed van die Lam en deur die woord van hulle getuienis, en hulle het tot die dood toe hulle lewe nie liefgehad nie. … En die draak was vertoornd op die vrou, en hy het weggegaan om oorlog te voer teen haar ander nakomelinge wat die gebooie van God bewaar en die getuienis van Jesus Christus hou." – Openbaring 12:11, 17.
"Die groot en allesomvattende stryd van die lewe, waarbinne al die ander stryd- en worstelsake gesien en verstaan moet word, is nié tussen man en vrou ('gender wars') nie, nie tussen wit en swart nie (politiek), nie tussen arm en ryk (ekonomie) nie, nie tussen oud en jonk nie, ens. maar tussen waarheid en leuen, tussen Christus en die Satan, tussen geloof en ongeloof."
Ek plaas hier onder 'n verwysing na William Hendriksen se verklaring van Openbaring hoofstuk 12. Die rede waarom ek dit doen, het ek as volg beskryf in my eie preek oor Openbaring 12:
"Geliefdes in ons Here Jesus Christus,
Ons staan vanoggend stil by een van daardie hoofstukke,
wat mens opnuut 'n groot Bybel legkaart hoofstuk kan noem.
As mens 'n legkaart bou, het jy nie net die klein los stukkies van die legkaarte nodig nie,
maar baie belangrik, ook die groter prent nodig wat wys hoe al daardie stukkies saam in pas, om een groot geheel te vorm,
om te sien waar al die los kleiner legkaart stukkies in sy regte plek inpas.
So is ons lewens hier op aarde,
baie dinge wat ons besig hou, al die 'klein stukkies' legkaarte, daar is
vreugdes, maar ook hartseer
oorwinnings maar ook teleurstellings
lewe maar ook die dood
goeie en slegte tye wat ons belewe.
En daarom het ons ook opnuut die groter prentjie nodig in ons lewens,
waarbinne ons kleiner stryd- of lewensoorloë plaasvind,
vir ons as gelowiges, vir die kerk van die Here midde hierdie lewe. ….
Nou begin daar vanaf hoofstuk 12,
eintlik die 2de groot deel van die hele boek,
waar ons dieselfde boodskap gaan hoor:
aangaande die Here se koningsheerskappy in Christus,
tot troos van sy kerk.
Ja, dit gaan alles oor Hom, nie oor my, ek, ons nie (Rom. 11:33-36).
In Op. 12 en verder word nog 'n paar verskillende beelde, prente gebruik,
en veral in hfst. 11-13 word vir ons geleer,
in watter groot stryd of oorlog ons verkeer hier op aarde,
dat dit bo alles 'n geestelike stryd is, waarin ons ons lewens met al die detail moet raaksien, met die 'kleiner' veldslae en oorloë.
Dit gaan alles oor:
DIE STRYD TUSSEN GOD IN CHRISTUS TEEN DIE SATAN EN SY BOSE MAGTE
En nou baie belangrik vir vanoggend,
as ons leer van die groot oorlog, die groot stryd waarin ons verkeer,
wil ons sien van die oorwinning wat reeds in Christus behaal is,
maar ons wil dan ook leer (vandag en volgende Sondag, DV):
hoe om dan juis die goeie geestelike stryd te kan en moet stry, vandag, môre en elke dag, tot die … laaste dag van ons lewens.
Paulus skryf op 'n ander plek dat hy nie onkundig is oor al Satan se sluwe slinkse planne nie, dat hy dit juis ken om goed te kan stry, 'n oorwinningslewe te lei tot eer van God en heil van die naaste (2 Tim. 4:6-8).
So, ons wil leer oor die groot stryd, wat dit werklik is, waaroor ons lewens eintlik gaan,
en dan hoe ons dan vanuit hierdie (en ander) gedeeltes leer om as individue, gesinne, gemeente die goeie stryd van die geloof te kan stry. (Ef. 6:12-20)…"
Tot hier die inleiding van my preek, maar omdat Hendriksen hierdie goeie stryd, hierdie goeie oorlog waarin ons verkeer so goed oorsigtelik vanuit beide OT en NT uiteensit, wil ek hom eerder aan die woord stel, sien spesfiek Hoofstuk 11, bladsy 96 tot 102:
Meer as Oorwinnaars: 'n Verklaring van die Boek Openbaring
Lees, bid en aanbid ons Here terwyl u hierdie troosvolle hoofstuk lees, Hy wat ons "meer as oorwinnaars" gemaak het in en deur Christus, nou en vir altyd.
"Laat ons nou die hoofgedagte bestudeer. Dit is dit: die draak staan voor die vrou wat op die punt staan om te baar, sodat hy by die geboorte die kind kan verslind; dit wil sê, Satan is gedurig ingestel op die vernietiging van die Christus. Só gesien word die ganse Ou Testament een verhaal, die verhaal van die stryd tussen die saad van die vrou en die draak, tussen Christus en Satan. In hierdie stryd is Christus natuurlik oorwinnaar. Laat ons uit hierdie oogpunt die geskiedenis van die Ou Testament bekyk…"
"Die beeld wat Johannes sien, word ten volle verduidelik deur die woorde wat hy hoor. Die stryd in die hemel en die neerwerp van die draak moet nie letterlik verstaan word nie. Satan is "uit die hemel neergewerp" in hierdie sin, naamlik, dat hy sy plek verloor het as aanklaer van die broeders. Terwyl Christus gebore is en versoening gedoen het vir die sonde, het Satan elke sweem van regverdiging vir sy beskuldiginge teen gelowiges verloor. Weliswaar gaan hy voort om te beskuldig. Dit is vandag nog sy werk. Maar hy kan nie langer wys na die onvoltooide werk van die Verlosser nie. Christus se versoening is volkome afgehandel; volle boetedoening vir die sonde is gedoen toe Hy na die hemel opgevaar het. Vgl. Rom. 8:33 "Wie sal beskuldiging inbring teen die uitverkorenes van God?" Vgl. ook Rom. 8:1 en Luk. 10:18: Let op die drievoudige effek van hierdie neerlaag van Satan en sy leërs: …"
"Ons verklaar die prent soos volg: Satan, nadat hy daarin gefaal het om Christus te verower, gaan voort met sy aanval op die kerk. Hy rig sy woede teen die kerk omdat die kerk die Christus voortgebring het. Maar die Here beskerm sy volk: Hy dra hulle op arendsvlerke. In die woestyn van beproewing – hierdie aardse verblyf – het hy vir hulle 'n plek berei en Hy voed hulle met die manna van die Woord. Hier bly die kerk "uit die gesig van die slang", d.w.s. buite die bereik van Satan se direkte en dodelike aanvalle. Die duiwel kan haar nie vernietig nie. Dit is die duisendjarige ryk van Openb. 20, sien bl. 170 e.v. Om seker te maak, probeer die bose om die kerk te oorstroom met 'n vloedgolf leuens, misleiding, maar die ware kerk word nie bedrieg nie. Die mislukking van hierdie poging om die kerk te oorstroom, maak die duiwel baie kwaad. Hy is vasbeslote om sy aanval te rig "teen haar ander nakomelinge", Openb. 12:17, dit wil sê, teen individuele gelowiges."
Posted in einddinge, eindtye, eskatologie, meer as oorwinnaars, Openbaring
Posted by: proregno | November 26, 2019
Pro Regno Boeke: tweedehandse boeke te koop – boekelys nr. 5: 26 November 2019
(PR boekelys nr. 5: 26 November 2019)
5 Drie afdelings: Afrikaanse, Nederlandse en Engelse boeke
Boekelys 5 : 26 November 2019
SCW Duvenhage Die Navolging van Christus R20
Voors sy troon en hier benede: preke vanuit Openbaring R20
Booyens, MJ Ons glo en bely, verklaring van die NGB R20
Die werk van die geloof R20
Kom Here Jesus, oordenings uit Openbaring R30
Van der Linde, GPL Die Kerkorde R30
Floor, L Evangelie vd Koninkryk R20
Heilige Doop in die NT
Koninkryk: Gees en Woord, huldigingsbundel vir prof Floor (JC Coetzze, red.) R20
Groenewald, EP Handboek Bybelse Geskiedenis: NT R40
Helberg, JL Loof die Here: Die Psalms in OT en NT lig
Verklaring en Prediking van die OT R20
Heyns, JA Die Mens
Brug tussen God en Mens: Oor die Bybel R30
Evangelie in die Krisis
Lewende Christendom R30
Jonker, WJ Die Gees van Christus
Uit vrye guns alleen
Christus, die Middelaar R30
Die Woord as Opdrag R30
Marais, W. Die Tien Woorde van God R30
Quo Vadis? R30
GKSA 1859-1959 gedenkboek R30
Verskillende skrywers Trojaanse Per in die NGK: die kanker van evolusie en liberalisme R20
Blass, F. & Debrunner, A. Greek English Lexicon of the New Testament & Greek Grammar of the New Testament R80
Adams, Jay Christian Councelors' Manual R30
The Big Umbrella: Essays on Counceling R30
CalvIn, J 2 Cor, 1&2 Tim, Tit, Fil R30
Hughes, John (eed.) Speaking the Truth in Love: The Theology of John Frame R100
Study Guide Promise and Deliverance (Volume I & II) R30
Van Delen (The) Revised Church Order Commentary R50
Aalders, G.C.H Het verbond Gods R20
Bouwman, H Gereformeerd Kerkrecht(I&II) R60
Berkouwer, G.C De Persoon van Chrisus R20
De Sacramenten R20
De voorzienigheid gods R20
Bavick, H De Katholiciteit van christendom en Kerk R20
Grosheide, F.W Mattheus R40
Greijdanus, S Openbaring R40
Jansen, J Korte verklaring van de Kerkorde R30
Korte verklaring van de Kerkorde R30
Janse, A Leven in het verbond R20
Polman , A.D.R Woord en Belijdenis (I&II) R40
Ridderbos, H Paulus R40
Veldkamp, H Zondags Kinderen (I&II) R40
Vonk,C De Voorzeide Leer: Jozua R30
Van der Waal Sola Scriptura (I&II&III)
Openbaring van Jezus Christus, x2 dele R60
Posted by: proregno | October 23, 2019
HY SAL BRUL SOOS 'N LEEU (Hosea 11:10): VERKONDIG DIE TWEESNYDENDE EVANGELIE MET DIE OOG OP DIE HERE SE BELOFTES
HY SAL BRUL SOOS 'N LEEU (Hosea 11:10)
VERKONDIG DIE TWEESNYDENDE EVANGELIE
MET DIE OOG OP DIE HERE SE BELOFTES
"Ek sal my toorngloed nie laat geld nie, Ek sal Efraim nie weer 27)te gronde rig nie; want Ek is 28)God en nie 'n mens nie, die 29)Heilige in jou midde. En Ek sal nie kom in 30)grimmigheid nie. Hulle sal agter die 31)HERE aan trek; Hy sal 32)brul soos 'n leeu. Want Hy sal brul, en die 33)kinders sal met siddering van die 34)seekant aankom. Hulle sal sidderende aankom soos 'n 35)voëltjie uit 36)Egipte en soos 'n 37)duif uit die land Assur; en Ek sal hulle laat 38)woon in hulle huise, spreek die HERE." – Hosea 11:9-11
Hier is die kanttekeninge van die Statenvertaling by hierdie verse (my eie vertaling), dit bemoedig ons om as kerk van die Here, sy Evangelie, sy Woord aan te hou verkondig (sien veral kanttekening 32), tydig en ontydig (2 Tim. 4:1-5), ons oog gerig en gefokus op sy beloftes, sy trou, sy genade, nie ons kragte, magte, getalle, vermoeëns of al die geestelike en fisiese vyande om ons nie, soos ons in navolging van die Skrif bely in HK v/a 54, "Dat die Seun van God uit die hele menslike geslag vir Hom 'n gemeente wat tot die ewige lewe uitverkies is, deur sy Gees en Woord in die eenheid van die ware geloof van die begin van die wêreld af tot die einde toe vergader, beskerm en onderhou, en dat ek daarvan 'n lewende lid is en ewig sal bly":
Dit is, Ek sal nie nou weer so aan Efraim doen, dat Ek hom heeltemal sou verniel nie, soos Ek eenmaal aan die voorgenoemde stede (Sodom en Gomorra, sien kanttekening 23 – slc) gedoen het nie. Vgl. Jes. 12:6; 54:5. Esg. 16:53 met die kanttekeninge daar.
Waaragtig en onveranderlik in My beloftes, Num. 23:19. Mal. 3:6.
Sien Ps. 71:22 se kanttekening, en daarvolgens sal Ek vir My nog 'n volk onder julle bewaar, en hulle heilig om My te dien, ens. Vgl. Esg. 16:60.
Anders: Ek sal in die stad nie kom nie, dit is, soos 'n vyand wat 'n stad inval en alles daarin verwoes; of soos Ek eertyds in die stad Sodom gekom het om dit te verwoes, sien vers 8, wat ooreenstem met die voorafgaande woorde: Ek sal nie terugkeer of weer kom nie, ens. Sien die kanttekening. Anders: Ek sal nie in die stad kom nie, dit is, in geen meer fisiese plekke meer woon nie, maar in jul harte. Vgl. Joh. 4:21.
Jesus Christus, die Messias, hul Hoof en Koning. Vgl. Hos. 3:5.
Deur die openbare, duidelike en heldere verkondiging van die Evangelie, waardeur Hy sy uitverkorenes (soos 'n leeu sy jonges) byeen sal roep, soos in wat volg. Vgl. Jes. 27:13. Amos 3:8. Soortgelyk, waardeur Hy nie alleen aan die wat Syne is sy genadewerk sal verkondig nie, maar ook aan sy en sy kerk se vyande wraak en oorwinning sal verkondig, vernaamlik aan alle geestelike vyande wat Hy, as die ware Leeu van Juda, sal oorwin en in triomf sal lei. Sien Gen. 49:9 se kanttekening. Kol. 2:15. Openb. 5:5, en vgl. verder Jes. 31:4, 5. Joël 3:16. Amos 1:2.
Dit is, uitverkorenes wat aan Hom deur die Vader gegee is, Joh. 17:6. Hebr. 2:13.
Hebr. sal sidder of bewe van die see (of die weste) af, dit is, sidderende aankom tot Hom en sy kerke se gemeenskap. Vgl. Jes. 24:14; 49:12. Hos. 3:5, en sien die aantekeninge. So ook in die opvolgende vers. Vgl. 1 Sam. 13:7; 16;4, aangaande die manier van spreek, siddering of bewing vir sidderende gaan, kom, ens.
Dit is vinnig vlieg na sy kos of nes, of van die strik ontsnap.
Dit is, in alle pleke waar hul verstrooid is, sal hulle hul met ywer begeef tot Hom wat hul verlos uit geestelike Egipte en Assirië, dit is, die slawerny van die duiwels en die sonde. Vgl. Jes. 27:13. Sag. 10:10.
Sien Jes. 60:8.
Dit is, (volgens die styl van die profete), Ek sal hul plant in My kerk, en deur Christus rus en vrede gee in hul gewete, en na hierdie lewe, in hul plek in die hemelse woonplekke. Sien Hos. 2:13, 17, met die kanttekeninge; 12:10.
Posted in prediking, Skrifoordenking, Skrifoordenkings, statenvertaling
Posted by: proregno | October 17, 2019
WOORDOORDENKING (Matt. 24:12, 13): Wetteloosheid en gevriesde liefde
WETTELOOSHEID EN GEVRIESDE LIEFDE
(Nota: 'n Aanhaling uit 'n preek oor Matteus 24:12, 13, wat in vandag se tye nog net so aktueel is)
'En omdat die ongeregtigheid vermeerder word, sal die liefde van die meeste verkoel. Maar wie volhard tot die einde toe, hy sal gered word.'
"Paulus beskryf dit dat aan ons in Romeine 1. Dan word dit so erg dat die natuurlike wat God aan die mens gegee het, die seks, die liggaamlike drifte, omskep word in die teennatuurlike, bv. homoseksualisme. Dit staan in Romeine 1:26, 27. Mans bedryf seks met mans, en vroue met vroue!
Kom, laat ons 'n slag ons koerante en tydskrifte lees deur die bril van die Bybel. Laat ons ons televisie – programme bekyk onder die vergrootglas van Jesus Christus se profetiese rede in Matteus 24, en dan skrik ons! Dan kom ons agter dat dit reeds in ons tyd so 'n nood is dat die ware, egte liefde van God, plek gemaak het vir 'n ydele, wêreldse uitlewing wat ons almal op die end buite in die yskoue lug laat staan.
Deur die wetteloosheid het die liefde verkoel, sê Jesus!
Die vraag is nou: Hoe gaan die kerk en die gelowiges oorleef in so n yskoue wêreld van wetteloosheid en gevriesde liefde?
Jesus gee die antwoord: "Maar wie tot die einde volhard , sal gered word" [vers 13].
Volharding is 'n wonderlike woord in die Bybel. In die Griekse taal is dit 'n militêre term. Dit vertel van 'n soldaat se dapperheid, sy manlikheid, sy durf om sy vyand aan te pak. Om te volhard beteken nie om passief te verdra nie, maar om aktief te veg. So 'n soldaat weier om toe te gee aan die vyand. Toegepas op kerkmense beteken dit om konsekwent met die evangeIie in die wêreld jou man te staan, om in die uitlewing van jou geloof nooit lafhartig te wees nie.
Hierdie uitdrukking "wie volhard tot die einde toe, sal gered word" is 'n geliefkoosde gesegde van Jesus. Ons vind dit ook in Matt. 10:22 en Markus 13:13. In Lukas 21:19 se Hy dit selfs op 'n heel besondere manier: "Deur julle volharding moet julle julleself red". Die ou Afrikaanse vertaling se dat julle deur volharding julle lewe in besit kry.
Hierdie woord kom skerp op ons christene af.
Is julle nog bereid om frontsoldate van Christus te wees?
Is jy bereid om soos 'n infantriesoldaat onverskrokke op die vyand af te stap?
Sien jy nie meer kans om jou pad vir die saak van Christus oop te veg nie?
Met die swaard van die Gees, dit is die woord van God [Efesiërs 6] moet jy eenvoudlg staande bly teen die wetteloosheld wat die kerk in ons tyd bedreig. Die Here roep weer manne en vroue wat die durf sal hê om "nee" te sê vir die wêreldgees en vas te staan!
Maar dit is nie al nie: Jesus gebruik hierdie woord volharding, die soldateterm juis in die gelykenis van die saaier [Luk. 8: 15]. Juis waar dit gaan om die prediking van die Woord is dit 'n saak van
volharding. Daar waar die saad [die evangelie] in goeie grond val "dui op die wat die woord met 'n goeie en opregte hart hoor en dit bewaar en deur volharding vrug dra."
Bybellees, huisgodsdiens, katkisasie vir die kinders, kerkbesoek, uitkom vir jou christelike beginsels in die samelewing en op aIle terreine… is 'n saak van volharding!
Die vraag is heel eenvoudig:
Wat maak jy met Christus se Woord in jou lewe?"
Bron: 25 Preke, Marnix: Potchefstroom, 1989: bl. 62, 63.
Om by te voeg by prof. d'Assonville, se woorde, laat ons die sesde bede vir ons en ons huwelike, gesinne en gemeentes afbid, soos ons dit volgens die Skrif bely in HK, Sondag 52, v/a 127:
Vraag: Wat is die sesde bede?
Antwoord: En lei ons nie in versoeking nie, maar verlos ons van die Bose. Dit is: Ons is in onsself so swak dat ons nie een oomblik staande kan bly nie. 1) Daarby hou ons doodsvyande, die duiwel, 2) die wêreld 3) en ons eie sondige natuur, 4) nie op om ons aan te val nie. Wil U ons tog deur die krag van u Heilige Gees staande hou en versterk, sodat ons teen hulle sterk teenstand kan bied en in hierdie geestelik stryd nie beswyk 5) nie, totdat ons eindelik die oorwinning volkome behaal 6).
Psalm 103:14-16; Johannes 15:5
Efesiërs 6:12; 1 Petrus 5:8
Romeine 7:23; Galasiërs 5:17
Matteus 26:41; Markus 13:33; 1 Korintiërs 10:12-13
1 Tessalonisense 3:13; 1 Tessalonisense 5:23
Posted in Bybel oordenkings, dieselfdegeslag, gay, gay agenda, homoseksualisme, prof ve d'assonville, Woordoordenking, Woordverkondiging
Posted by: proregno | October 15, 2019
WAAROM NEEM KERKE EN KERKVERBANDE ONBYBELSE BESLUITE?
WAAROM NEEM KERKE EN KERKVERBANDE
Daar kan baie redes wees, maar een van hulle is:
"Die vrees vir die mens span 'n strik; maar hy wat op die HERE vertrou, sal beskut word." (Spr. 29:25)
Ja, vrees vir mense, en geen vertroue en vrees vir God nie.
Die NGK sien dat die wêreld al meer vyandig raak teenoor enige instansie wat nie die heersende tydsgees volg nie, en ons weet baie duidelik dat daardie heersende paganistiese tydsgees is veral die lgbtq+ agenda met al sy implikasies vir die hele samelewing.
Daarom, neem die antitese tussen lig en duisternis weg, die leer van die Bybel, die Evangelie, God se wet en wil, ens., dan dink die vreesagtiges die wêreld gaan gepaai wees en ons uitlos.
Maar die Skrif, en die geskiedenis leer duidelik dat die kerk van Christus se vyande soek nie middelgrond of vrede nie, hulle soek die totale vernietiging van God se eer, die onderwerping van die Seun aan die Satan, en daarom die vernietiging van die kerk self, hetsy deur kettery en dwaling van binne, of deur vervolging van 'buite'.
Wat besig is om af te speel in die geskiedenis, en natuurlik ook in ons tye, lees ons daar in Op. 12:17,
Die valse kerk en valse staat haat die wet van God (God se wil vir die mens, veral in ons tye vir die huwelik, man en vrou, ens.), en haat nog meer die Evangelie wat mense kan red van die draak se boosheid en misleiding deur die lgbtq agenda.
En niks is beter as om die sigbare kerk self al die misleidingswerk te laat doen van 'binne' in die (valse) naam van 'liefde' nie.
Ja, die draak kan ons hier op aarde in die hakskeen byt, seer ook, ons kan self ons vryheid en lewens verloor, maar die draak se dae is getel, selfs al dink hy en sy trawante hier op die aarde hulle is besig om te 'oorwin' deur die torings van Babel wat hul hier op aarde probeer voortbou.
Want, kyk wat staan daar ook in Op. 12: 9,10, van die oorwinning wat klaar behaal is:
"En die groot draak is neergewerp, die ou slang wat genoem word duiwel en Satan, wat die hele wêreld verlei, hy is neergewerp op die aarde, en sy engele is saam met hom neergewerp. Toe hoor ek 'n groot stem in die hemel sê: Nou het die heil en die krag en die koningskap die eiendom van onse God geword, en die mag van sy Christus; want die aanklaer van ons broeders is neergewerp, hy wat hulle aanklaag voor onse God, dag en nag."
Christus het die draak reeds oorwin, hy is besig met stuiptrekkings, bloei hom dood, hier op aarde.
Die ware kerk, die ware gelowiges moet vashou aan die opdrag en belofte, ook vir ons tye, soos verwoord in Op. 12:11:
Paulus skryf ook oor die 'laaste dae' (dit is die tyd tussen die eerste en tweede koms van Christus): "mense sal liefhebbers van hulself wees …. sonder natuurlike liefde … bandeloos…" en dit bring oor die (ware) kerk:
"…vervolginge, lyding, soos my te beurt geval het in Antiochíë, in Ikónium, in Listre. Watter vervolginge het ek nie al verdra nie! En die Here het my uit almal verlos. En almal wat ook godvrugtig wil lewe in Christus Jesus, sal vervolg word." (2 Tim. 3)
So, as die gelowiges en kerk 'ongodvrugtig' gemaak kan word, soos die NGK nou doen, dan dink die vreesagtiges hul gaan nie meer vervolg word nie…. al moet Christus verloor word, tragies.
Ja, ons is in onsself maar ook swak en skrikkerig, vervolging en swaarkry is nie aangenaam nie, maar mag die Here ons help deur sy Gees en Woord om Hom werklik meer te vrees as mense en bose magte.
Laat ons Hom meer vrees wat in ons is, as die Antichris wat in die wêreld is, om Hom meer te vrees wat siel en liggaam in die hel kan verderf, as hy wat net ons liggaam kan verderf:
"En moenie vrees vir die wat die liggaam doodmaak, maar die siel nie kan doodmaak nie; maar vrees Hom liewer wat die siel sowel as die liggaam kan verderwe in die hel." (Matt. 10:28)
"Hieraan ken julle die Gees van God: elke gees wat bely dat Jesus Christus in die vlees gekom het, is uit God; en elke gees wat nie bely dat Jesus Christus in die vlees gekom het nie, is nie uit God nie; en dit is die gees van die Antichris waarvan julle gehoor het dat hy kom, en hy is nou al in die wêreld. Julle is uit God, my kinders, en het hulle oorwin, omdat Hy wat in julle is, groter is as hy wat in die wêreld is. Hulle is uit die wêreld; daarom praat hulle uit die wêreld, en die wêreld luister na hulle." (1 Joh. 4.1-5)
En laat ons ook almal die belofte maar ook die waarskuwing onthou, waarmee die Bybel eindig, Op. 21:7,8:
"7 Hy wat oorwin, sal alles beërwe; en Ek sal vir hom 'n God wees, en hy sal vir My 'n seun wees.
8 Maar wat die VREESAGTIGES aangaan en die ongelowiges en gruwelikes en moordenaars en hoereerders en towenaars en afgodedienaars en al die leuenaars hulle deel is in die poel wat brand met vuur en swawel: dit is die tweede dood."
Mag die Here ons genadig wees om nederig in liefde, maar beginselvas die Evangelie van Christus aan te verkondig aan onsself en alle sondaarmense, ook hulle wat kundig of onkundig vasgevang is in die Antichris se grootste misleiding tans deur die lgbtq+ dwalinge.
"Want God het ons nie 'n gees van vreesagtigheid gegee nie, maar van krag en liefde en selfbeheersing.
Skaam jou dan nie oor die getuienis van onse Here of oor my, sy gevangene nie, maar ly saam verdrukkinge vir die evangelie na die krag van God wat ons gered en geroep het met 'n heilige roeping, nie volgens ons werke nie, maar volgens sy eie voorneme en genade wat ons van ewigheid af in Christus Jesus geskenk is,
maar wat nou geopenbaar is deur die verskyning van ons Verlosser, Jesus Christus, wat die dood tot niet gemaak het en die lewe en die onverderflikheid aan die lig gebring het deur die evangelie, waarvoor ek aangestel is as prediker en apostel en leraar van die heidene." 2 Tim 1.7-11